Lav et referat af nedenstående tekst:

Tekst:
- Der er nok at se til, men der er også tid til at have det sjovt med de andre frivillige, siger Line Vendelbo Kudsk. Hun er en af knap 4.000 som bruger en uge af sin ferie som frivillig ved årets Dana Cup. Her skal hun være med til at hjælpe og holde styr på fodboldturneringen og de knap 11.000 unge deltagere fra 37 forskellige lande. Selv har hun fået ansvaret for eventområdet, hvor hun skal sørge for, at alle har det godt, og der ser ordentligt ud. For her kan de mange fodboldglade gæster slappe af og nyde diverse aktiviteter. En del af noget større Men det er første gang hun er med til Dana Cup, som ellers har løbet af stablen i 40 år. - Jeg har valgt at være frivillig, fordi min kæreste arbejder heroppe og skulle være her. Så er jeg egentlig rigtig dårlig til at holde ferie og kan bedst lide at lave noget, og så er der bare en rigtig fed stemning her, siger hun. For med 1114 hold fra 37 lande er der nok at holde styr på. Derfor påpeger årets frivillige koordinator, Kristoffer Jensen, vigtigheden af frivillige. - Det er et succeskriterie. Uden frivillige var der faktisk slet ikke et Dana Cup. Det kan ikke køre rundt uden alle de frivillige, som hjælper os. Som ny i flokken er Line Vendelbo Kudsk da også imponeret over opbakningen. - Det er jo helt enormt, så mange frivillige, der faktisk er. Det vidner jo også om, at det faktisk er rigtig sjovt at være frivillig her, fordi der bliver taget hånd om de frivillige. Man er her ikke bare, man er også en del af noget. Manglen på frivillige Men selvom Dana Cup ser ud til at bugne med frivillige, står de i samme knibe som mange andre efter corona. De mangler fortsat hænder. - Udfordringen er, at vi skal bruge så mange, som vi skal, og det er svært at finde. Så der er mange, som ender med at tage en kæmpe tørn hernede, og det er vi super glade for, fortæller Kristoffer Jensen. Knap halvvejs i turneringen mangler de fortsat kræfter til de sidste par dage, og det kan betyde, at nogle af de i forvejen 4.000 frivillige ender med at påtage sig flere vagter. På trods af regn og blæst, så ser det dog heller ikke ud til, at Line Vendelbo Kudsk er skræmt væk fra at komme tilbage næste år. Det er en super god oplevelse, det er hyggeligt at være her. Så må vi bare håbe på bedre vejr næste år, siger hun. SE HELE INDSLAGET HER:

Referat:
Sommer i Danmark er for manges vedkommende også lig med frivilligt arbejde.